Ministru kabineta noteikumu „Darbības programmas „Izaugsme un nodarbinātība” 9.1.1. specifiskā atbalsta mērķa „Palielināt nelabvēlīgākā situācijā esošu bezdarbnieku iekļaušanos darba tirgū” pasākuma “Subsidētās darbavietas nelabvēlīgākā situācijā esošiem bezdarbniekiem” īstenošanas noteikumi” projekta sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Darbības programmas „Izaugsme un nodarbinātība” 9.1.1.specifiskā atbalsta mērķa „Palielināt nelabvēlīgā situācijā esošu bezdarbnieku iekļaušanos darba tirgū” pasākuma “Subsidētās darbavietas nelabvēlīgā situācijā esošajiem bezdarbniekiem” īstenošanas noteikumi” (turpmāk – MK noteikumu projekts) izstrādāts atbilstoši darbības programmas “Izaugsme un nodarbinātība” (turpmāk – darbības programma) mērķiem un Ministru Prezidenta 2014.gada 21.jūlija rezolūcijai Nr. 12/2014-JUR-151, saskaņā ar kuru atbildīgajām institūcijām līdz 2017. gada 1. decembrim atbilstoši kompetencei jāsagatavo un noteiktā kārtībā jāiesniedz Ministru kabinetā Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 13. un 14. punktā minēto tiesību aktu projektus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Darbības programmas prioritārais virziens “Sociālā iekļaušana un nabadzības apkarošana” paredz īstenot 9.1.1.specifisko atbalsta mērķi „Palielināt nelabvēlīgā situācijā esošu bezdarbnieku iekļaušanos darba tirgū” (turpmāk – atbalsta mērķis). Atbalsta mērķa ietvaros tiks īstenots pasākums “Subsidētās darbavietas nelabvēlīgā situācijā esošajiem bezdarbniekiem” (turpmāk – pasākums). Pasākuma mērķis ir palielināt nelabvēlīgākā situācijā esošu bezdarbnieku, tostarp ilgstošo bezdarbnieku iekļaušanos sabiedrībā un iekārtošanos pastāvīgā darbā.  Lai arī kopējā situācija darba tirgū pēdējos gados uzlabojas, joprojām vairākām nestrādājošo iedzīvotāju grupām ir grūtības integrēties darba tirgū. Saskaņā ar Nodarbinātības valsts aģentūras (turpmāk – NVA) datiem, reģistrētā bezdarba līmenis valstī 2014.gada septembra beigās bija 8,2 procenti (bezdarbnieku īpatsvars ekonomiski aktīvo iedzīvotāju kopskaitā). Ilgstošo bezdarbnieku skaits 2014.gada septembra beigās sasniedza 34,9 procentus no kopējā reģistrēto bezdarbnieku skaita, no kuriem kopskaitā 50,9 procenti bija bezdarbnieki vecāki par 50 gadiem, 16,7 procenti bezdarbnieku ar invaliditāti. Ilgstošo bezdarbnieku viens no galvenajiem bezdarba cēloņiem ir nepietiekamā vai darba tirgus prasībām neatbilstošā izglītība un profesionālo prasmju trūkums.  Balstoties uz Pasaules Bankas pētījumu „Latvija: kurš ir bezdarbnieks, ekonomiski neaktīvais vai trūcīgais”[[1]](#footnote-1), cilvēkiem ar invaliditāti, gados vecākajiem iedzīvotājiem, kā arī iedzīvotājiem ar zemu izglītības līmeni ir grūtāk integrēties darba tirgū pašu spēkiem, līdz ar to šiem iedzīvotājiem būtu jāsniedz intensīvāks atbalsts bezdarba situācijā. Lai samazinātu augsta bezdarba un ekonomiskās neaktivitātes iestāšanos riskus, kā arī strukturālā bezdarba riskus saistībā ar bezdarbnieku zināšanu, prasmju un kvalifikācijas neatbilstību darba tirgum, ir nepieciešams turpināt īstenot bezdarbnieku (tai skaitā nelabvēlīgākā situācija esošu bezdarbnieku) aktivizēšanas, prasmju un kvalifikācijas pilnveides pasākumus.  Šobrīd atbalsts noteikumu projekta mērķa grupai (nelabvēlīgākā situācijā esošiem bezdarbniekiem, tostarp ilgstošajiem bezdarbniekiem (turpmāk – mērķa grupa)) tiek nodrošināts darbības programmas “Cilvēkresursi un nodarbinātība” papildinājuma 1.4.1.1.2. “Atbalstītās nodarbinātības pasākumi mērķgrupu bezdarbniekiem” apakšaktivitātes ietvaros, kuras mērķis ir veicināt mērķa grupu bezdarbnieku (personas ar invaliditāti, ilgstošie bezdarbnieki, gados vecāki cilvēki) nodarbināšanu subsidētās darbavietās, iekļaušanossabiedrībā, konkurētspēju un iekārtošanos pastāvīgā darbā. Minētās apakšaktivitātes ietvaros apstiprinātā projekta īstenošana paredzēta līdz 30.06.2015., bet faktiskā mērķa grupas iesaiste, ņemot vērā projekta īstenošanas nosacījumus, paredzēta līdz 2014.gada beigām. Lai atbilstoši ES Padomes rekomendācijām sekmētu stratēģijas ”Eiropa 2020” un Latvijas Nacionālais attīstības plāna 2014. – 2020. mērķu sasniegšanu, kā arī, lai nodrošinātu mērķa grupai atbalstu un pakalpojuma pieejamību no 2015.gada pirmā ceturkšņa un veicinātu mērķa grupas integrāciju darba tirgū, nepieciešams izstrādāt šo noteikumu projektu. Atbilstoši pasākuma mērķim un pastāvošajai situācijai darba tirgū ir izvēlēta pasākuma mērķa grupa, kas ietver bezdarbniekus ar invaliditāti, ilgstošos bezdarbniekus (bijuši bez darba vismaz 12 mēnešus vai vairāk), pieaugušos ar vienu vai vairākiem apgadāmajiem, kā arī personas, kas ir vecākas par 55 gadiem.  Pasākuma mērķa sasniegšanai noteikumu projekts paredz īstenot vairākas atbalstāmas darbības, piemēram, nodrošināt projekta mērķa grupai subsidētās darbavietas, tai skaitā mērķa grupas nodarbināšanu pie darba devēja un darbam nepieciešamo pamatprasmju un iemaņu apguves nodrošināšanu, kā arī darbavietu pielāgošanu, (t.sk. iekārtu, aprīkojuma iegādi), personu ar invaliditāti nodarbināšanai nepieciešamo speciālistu (ergoterapeitu, surdotulku, atbalsta personu darbā personām ar garīga rakstura traucējumiem) piesaisti, konsultācijas darba devējiem un apmācības projekta īstenošanas personālam. Asistentus pakalpojumus bezdarbniekiem ar invaliditāti paredzēts nodrošināt no pašvaldību budžeta.  Noteikumu projekts paredz arī atbalstu reģionālajai mobilitātei, kas ir jauns pasākums, lai tiktu veicināta mērķa grupas mobilitāte un iespēja iesaistīties pasākumā. Līdzšinēji īstenotā pasākuma “Komersantu nodarbināto personu reģionālās mobilitātes veicināšana” ietvaros 2013.gadā tika saņemti 222 nodarbināto iesniegumi, no kuriem 42 iesniegumi tika noraidīti. Kopumā dalību pasākumā uzsāka 180 nodarbinātie, no kuriem 166 personas (92 procenti no atbalstītajiem) pasākuma ietvaros saņēma finansiālu atbalstu transporta izmaksu segšanai, bet 14 personas (7,8 procenti no atbalstītajiem) saņēma finansiālu atbalstu dzīvojamo telpu īres izmaksu segšanai. 2013.gadā pasākumā visaktīvāk iesaistījās nodarbinātie vecuma grupā no 50 līdz 54 gadiem (35 personas no kopējā dalību uzsākušo personu skaita), bet pārējās vecuma grupās iesaistīto personu skaits ir līdzīgs – vidēji 15 līdz 20 personas. Visvairāk pieteikumi par dalību pasākumā saņemti un atbalstīti NVA Rēzeknes filiālē – 19, Ludzas filiālē – 15, Daugavpils un Cēsu filiālē – 13. Latgales reģiona filiālēs kopumā dalību pasākumā uzsākuši 60 nodarbinātie.[[2]](#footnote-2) Šī pasākuma ietvaros plānotais atbalsts reģionālajai mobilitātei neaizvietos reģionālās mobilitātes atbalsta pasākumu “Komersantu nodarbināto personu reģionālās mobilitātes veicināšana”, kas tiek finansēti no valsts budžeta, jo atbalsts reģionālai mobilitātei tiek ieviests paralēli pasākuma “Subsidētās darbavietas nelabvēlīgākā situācijā esošiem bezdarbniekiem” un ir piemērots šī pasākuma mērķa grupai.  Saskaņā ar sākotnējā novērtējuma[[3]](#footnote-3) sniegto informāciju, algu subsīdiju pasākumi noteiktu mērķa grupu integrācijai darba tirgū ir uzskatāmi par vienu no efektīvākajiem un mērķētākajiem atbalsta instrumentiem.  Sākotnēji tika paredzēts, ka šī pasākuma ietvaros tiks sasniegti šādi uzraudzības rādītāji: līdz 2023. gadam pasākumā kopumā iesaistīti 7000 bezdarbnieki, tai skaitā līdz 2018. gadam – 3500 (iznākuma rādītājs), 3920 pasākuma dalībnieki, kas pēc dalības projektā, ir nodarbināti vai pašnodarbināti, 1470 pasākuma dalībnieki ir izglītībā/apmācībā, kvalifikācijas ieguvē, nodarbināti vai pašnodarbināti 6 mēnešu laikā pēc dalības projektā (rezultāta rādītājs). Tomēr, izvērtējot pasākuma mērķa grupas vajadzības un attiecīgi mainot pasākuma īstenošanas nosacījumus (piemēram, pagarinot subsidēto nodarbinātības periodu mērķa grupai) tika veikti papildus aprēķini, kā arī precizēti pasākuma uzraudzības rādītāji un plānotais finansējums. Līdz ar to šī pasākuma ietvaros tiks sasniegti šādi uzraudzības rādītāji: līdz 2023. gadam pasākumā kopumā iesaistīti 4783 (projekta iesniegumā plāno – 4 554) bezdarbnieki, tai skaitā līdz 2018. gadam – 2390 (iznākuma rādītājs), 2678 (projekta iesniegumā plāno – 2 550) pasākuma dalībnieki, kas pēc dalības projektā, ir nodarbināti vai pašnodarbināti, 1004 (projekta iesniegumā plāno – 956) pasākuma dalībnieki ir izglītībā/apmācībā, kvalifikācijas ieguvē, nodarbināti vai pašnodarbināti 6 mēnešu laikā pēc dalības projektā (rezultāta rādītājs).  Noteikumu projektā iekļauto rādītāju formulējums ir definēts atbilstoši darbības programmai un Eiropas Parlamenta un Padomes 2013.gada 17.decembra regulas (ES) Nr. 1304/2013 par Eiropas Sociālo fondu un ar ko atceļ Padomes Regulu (EK) Nr. 1081/2006 I pielikumam “Kopējie iznākuma un rezultātu rādītāji ESF investīcijām”.  Uz 2014.gada 30.novembri (balstoties uz Nodarbinātības valsts aģentūras datiem) MK noteikumu projektā ietverto horizontālā principa “Vienlīdzīgas iespējas” rādītāju sākotnējās vērtības (no kopējo reģistrēto bezdarbnieku skaita – 79 869) bija sekojošas:  - personu ar invaliditāti īpatsvars reģistrēto bezdarbnieku kopskaitā – 10,5 procenti;  - personu vecāku par 50 gadiem īpatsvars reģistrēto bezdarbnieku kopskaitā – 36,7 procenti;  - sieviešu īpatsvars reģistrēto bezdarbnieku kopskaitā – 56,6 procenti;  - 31.4.4. etnisko minoritāšu pārstāvju īpatsvars reģistrēto bezdarbnieku kopskaitā – 35,9 procenti  - specifiskus pakalpojumus saņēmušo personu ar invaliditāti skaits (darbavietu pielāgošana, ergoterapeita, surdotulka, atbalsta personāla pakalpojumi) – 0 (pakalpojumi tiek uzskaitīti projekta ietvaros, līdz ar to uz projekta uzsākšanas brīdi pakalpojumu skaits ir nulle).  Horizontālā principa “Vienlīdzīgas iespējas” rādītāju sākotnējās vērtības tiek iekļautas arī projekta iesniegumā.  9.1.1. specifiskā atbalsta mērķa „Palielināt nelabvēlīgā situācijā esošu bezdarbnieku iekļaušanos darba tirgū” ietvaros kopumā ir paredzēti trīs pasākumi:  1. pasākuma “Subsidētās darbavietas nelabvēlīgākā situācijā esošiem bezdarbniekiem” īstenošanas laiks: no 2015.gada 1.ceturkšņa līdz 2022.gada 4.ceturksnim;  2.pasākuma “Ilgstošo bezdarbnieku aktivizācijas pasākumi” (turpmāk – otrais pasākums) īstenošanas laiks: no 2015.gada 3.ceturkšņa līdz 2022.gada 4.ceturksnim;  3.pasākuma “Atbalsts vietējām nodarbinātības iniciatīvām” īstenošanas laiks: no 2015.gada 3.ceturkšņa līdz 2022.gada 4.ceturksnim.  Finanšu atbalstu (dotāciju bezdarbnieka darba algai un darba vietas pielāgošanai) nelabvēlīgā situācijā esošiem bezdarbniekiem darbības programmas ietvaros sniedz saskaņā ar Komisijas 2013. gada 18. decembra Regulu (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam vai Komisijas 2014. gada 27. jūnija Regulu (EK) Nr. 717/2014 par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē vai Komisijas 2013. gada 18. decembra Regulu (ES) Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē. 9.1.1.specifiskā atbalsta mērķa pirmā pasākuma “Subsidētās darbavietas nelabvēlīgā situācijā esošajiem bezdarbniekiem” plānotais kopējais finansējums ir EUR 29 205 260 apmērā, tai skaitā Eiropas Sociālā fonda (turpmāk – ESF) finansējums EUR 24 824 471, valsts budžeta finansējums EUR 2 625 393 un privātais līdzfinansējums EUR 1 755 396; otrā pasākuma “Ilgstošo bezdarbnieku aktivizācijas pasākumi” plānotais finansējums ir EUR 40 043 677 apmērā, tai skaitā ESF finansējums EUR 34 037 125 un valsts budžeta finansējums EUR 6 006 552; trešā pasākuma “Atbalsts vietējām nodarbinātības iniciatīvām” plānotais finansējums ir EUR 19 920 206 apmērā, tai skaitā ESF finansējums EUR 16 932 175 un valsts budžeta finansējums EUR 2 988 031.  Gadījuma, ja laikus nenotiks pārdale no 74.resora “Gadskārtējā valsts budžeta izpildes procesā pārdalāmais finansējums” programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”, balstoties uz MK protokollēmumu, pasākumu plānots finansēt no valsts sociālās apdrošināšanas speciālā budžeta apakšprogrammas 04.02.00 “Nodarbinātības speciālais budžets” un LM pamatbudžeta apakšprogrammas 07.01.00 “Nodarbinātības valsts aģentūras administrēšana”.  Pēc projekta beigām subsidētas nodarbinātības pasākumi mērķa grupas bezdarbniekiem tiks nodrošināti nodarbinātības speciālajā budžetā piešķirto budžeta līdzekļu ietvaros. Atbilstoši Finanšu ministrijas 2014.gada 22.maija vēstulei Nr.21-4-01/2875 “Par specifisko atbalsta mērķu sākotnējo novērtēšanu” atbalsta mērķim ir veikts sākotnējais novērtējums[[4]](#footnote-4), t.sk. pasākuma teritoriālo vajadzību analīze. Izstrādājot nākamos atbalsta mērķa pasākumus, sākotnējais novērtējums tiks papildināts, iekļaujot tajā informāciju par atlikušajiem diviem pasākumiem. Vienlaikus ir veikta analīze par pasākuma pieejamību visā Latvijas teritorijā, identificējot vairākas problēmas, kas var ietekmēt tā pieejamību visiem Latvijas iedzīvotājiem (t.sk. transporta pakalpojumu, interneta, brīvu darba vietu u.c. nepieejamības).  Ņemot vērā minēto, ar noteikumu projektu tiks mazinātas šīs anotācijas I. sadaļas 2. punktā minētās problēmas, respektīvi, tikts sekmēts nodarbinātības līmeņa pieaugums, veicinot mērķa grupas integrēšanu darba tirgū un samazinot darbaspēka zināšanu un prasmju neatbilstību darba tirgus prasībām. |
| 3. | Projekta izstrādē iesaistītās institūcijas | Sabiedrība tika aicināta līdzdarboties noteikumu projekta izstrādē, ievietojot noteikumu projektu tīmekļa vietnē www.lm.gov.lv. |
| 4. | Cita informācija | Projekta iesniegumu vērtēšanas kritērijus, kurus piemēros specifiskā atbalsta mērķa ietvaros projektu iesniegumu vērtēšanā, ir plānots apstiprināt 2014. – 2020.gada plānošanas perioda Uzraudzības komitejā, kuras sastāvā ir iekļauta arī sociālie, nevalstiskā sektora un reģionālie partneri. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķa grupa ir nelabvēlīgākā situācijā esoši bezdarbnieki, tostarp ilgstošie bezdarbnieki (saskaņā ar NVA datiem – ilgstošo bezdarbnieku skaits 2014.gada jūnija beigās sasniedza 34,9 procentus, no kuriem kopskaitā 50,9 procenti bija bezdarbnieki vecumā no 50 gadiem un vecāki, 16,7 procenti bezdarbnieki ar invaliditāti). |
| 2. | Tiesiskā regulējuma ietekme uz tautsaimniecību un administratīvo slogu | Kopumā sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības.  Papildus jau pieejamam atbalstam bezdarbniekiem tiek plānots subsidētās nodarbinātības pasākumos ieviest atbalstu reģionālajai mobilitātei, lai veicinātu bezdarbnieku mobilitāti un iespēju sasniegt darbavietas vietas.  Sabiedrības mērķgrupai (tiek plānots, ka reģionālās mobilitātes atbalstam varētu pieteikties vidēji 62% no visiem pasākumu dalībniekiem), atbilstoši MK noteikumu projekta 27.punktam, bezdarbniekam, lai saņemtu atbalstu reģionālai mobilitātei iesniedz:  - iesniegumu par nepieciešamo finanšu atbalstu reģionālai mobilitātei;  - pēc katra darba tiesisko attiecību mēneša beigām, bezdarbnieks iesniedz finansējuma saņēmējam izdevumus apliecinošus dokumentus par iepriekšējo apmācību mēnesi. |
| 3. | Administratīvo izmaksu monetārs novērtējums | Iesniedzot iesniegumu par nepieciešamo finanšu atbalstu reģionālai mobilitātei: (darbaspēka atlīdzības vidējā likme \* laiks, kas nepieciešams bezdarbniekam, lai sagatavotu iesniegumu) \* (bezdarbnieku skaits, kas varētu pieteikties uz atbalstu reģionālai mobilitātei \* iesniegumu sagatavošanas biežums) + transporta izdevumi, kas radušies bezdarbniekam, nogādājot iesniegumu aģentūrā = (5,09\*0,5) \* (2 965\*1) + (2\*2 965) = 7 546 + 5 930 = EUR 13 476;  Sniedzot pēc katra darba tiesisko mēneša beigām, bet ne vēlāk kā līdz kārtējā mēneša piektajam datumam izdevumus apliecinošus dokumentus par iepriekšējo apmācību mēnesi: (darbaspēka atlīdzības vidējā likme \* laiks, kas nepieciešams bezdarbniekam, lai sagatavotu nepieciešamo informāciju par izdevumus apliecinošiem dokumentiem) \* (bezdarbnieku skaits, kas saņem atbalstu reģionālai mobilitātei \* informācijas sagatavošanas biežums) + transporta izdevumi, kas radušies bezdarbniekam, nogādājot informāciju aģentūrā, + izdevumi par kopiju izgatavošanu = (5,09\*0,5) \* (2 965\*4) + ((1+2)\*2 965) = 30 184 + 13 476 = EUR 39 079. |
| 4. | Cita informācija | Pasākumam būs pozitīva ietekme uz uzņēmējdarbības un sociālo vidi, piemēram, pozitīva ietekme uz uzņēmuma korporatīvo sociālo atbildību (samazināsies personu skaits kurām nepieciešams pabalsts minimālo ienākumu nodrošināšanai).  Būtiskākā statistiskā informācija, kas nepieciešama pasākuma novērtēšanai, šobrīd tiek apkopota NVA informatīvajā sistēmā (BURVIS), kā arī to iegūst salīdzinot NVA un Valsts ieņēmumu dienesta datus. Vienlaikus, attiecībā uz tautību, NVA rīcībā ir tikai daļēja informācija.  Pasākuma ietvaros nav paredzēta koordinācija ar Eiropas Savienības stratēģijas Baltijas jūras reģionam projektiem. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2014.gads** | | Turpmākie trīs gadi (*euro*) | | |
| **2015.** | **2016.** | **2017.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 1 266 100 | 3 533 756 | 3 533 756 |
| 2. Budžeta izdevumi: | 0 | 0 | 1 400 000 | 3 907 480 | 3 907 480 |
| 3. Finansiālā ietekme: | 0 | 0 | -133 900 | - 373 724 | - 373 724 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | N/A | 0 | 0 | 0 | 0 |
| 5. Precizēta finansiālā ietekme: | N/A | N/A | N/A | N/A | N/A |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Eiropas Savienības fondu darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” pasākuma “Subsidētās darbavietas nelabvēlīgākā situācijā esošiem bezdarbniekiem” plānotais kopējais finansējums (kopējās attiecināmās izmaksas) EUR 29 205 260 apmērā, tai skaitā, ESF finansējums EUR 24 824 471, valsts budžeta finansējums EUR 2 625 393 un privātais līdzfinansējums EUR 1 755 396.  Saskaņā ar darbības programmā “Izaugsme un nodarbinātība” noteikto, 9.prioritārajam virziena “Sociālā iekļaušana un nabadzības apkarošana” ESF piešķīrumam paredzama rezerve EUR 14 001 679 apmērā. Labklājības ministrijas atbildībā esošajiem 9.prioritārā virziena specifiskā atbalsta mērķiem kopējā ESF finansējuma rezerve paredzēta EUR 8 603 414 apmērā. Rezervi paredzēts veidot pasākumos 9.1.1.1. EUR 1 186 027 (aptuveni 4,78% no pasākuma finansējuma) apmērā, 9.1.1.3. EUR 4 250 000 apmērā un 9.2.2.1. EUR 3 167 387 apmērā. Ņemot vērā minēto, projekta iesniegumā finansējuma saņēmējs kopējo attiecināmo finansējumu plāno ne vairāk kā EUR 27 809 934, tai skaitā ESF finansējumu – EUR 23 638 444, valsts budžeta finansējumu – EUR 2 499 961 un privāto līdzfinansējumu – EUR 1 671 529.  Lēmums, vai rezervi izmantot projekta ietvaros, tiks pieņemts pēc prioritātes ietvaros sasniegto rezultātu uz 2018. gada 31.decembri analīzes.  Ietekmes uz budžetu aprēķinos pieņemts, ka prioritārā virziena ietvaros mērķi uz 2018.gadu tiks sasniegti un rezerves finansējums tiks iekļauts projekta budžetā.  Budžeta ieņēmumi ir finansējuma ESF daļa 85 procentu apmērā no projekta attiecināmām izmaksām.  Budžeta izdevumi ir kopējie projekta ieviešanai nepieciešamie publiskā finansējuma (ESF un valsts budžeta) līdzekļi attiecīgajā gadā aptuveni 94 procentu apmērā no projekta attiecināmajām izmaksām.  Turklāt projekta ieviešanai tiks piesaistīts privātais līdzfinansējums (darba devēju) aptuveni 6 procentu apmērā.  Projektu plānots ieviest no 2015.gada I ceturkšņa līdz 2022.gada IV ceturksnim. Pirmajā un pēdējā ieviešanas gadā plānots mazāks finansējums saistībā ar aktivitāšu uzsākšanu un projekta noslēgšanu, bet pārējos gados finansējums plānots vienmērīgi.  **2015.gadam** kopējās izmaksas EUR 1 489 529, tai skaitā publiskais finansējums EUR 1 400 000, no tā ESF finansējums EUR 1 266 100  un valsts budžeta līdzfinansējums EUR 133 900 un privātais līdzfinansējums EUR 89 529. Budžeta ilgtermiņa saistībās 2015.gadam šobrīd finansējums projektam nav paredzēts. Labklājības ministrija 2015.gadā normatīvajos aktos noteiktajā kārtībā sagatavos un iesniegs Finanšu ministrijai līdzekļu pieprasījumu indikatīvi, EUR 1 400 000 apmērā, pārdalei no 74.resora ,,Gadskārtējā valsts budžeta izpildes procesā pārdalāmais finansējums” 80.00.00 programmas ,,Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.  **No 2016.gada līdz 2021.gadam** ik gadu kopējās izmaksas indikatīvi EUR 4 157 360, tai skaitā publiskais finansējums EUR 3 907 480, no tā ESF finansējums EUR 3 533 756 un valsts budžeta līdzfinansējums EUR 373 724 un privātais līdzfinansējums EUR 249 880.  **2022.gadam** kopējās izmaksas EUR 2 771 571, tai skaitā publiskais finansējums EUR 2 604 984, no tā ESF finansējums EUR 2 355 835 un valsts budžeta līdzfinansējums EUR 249 149 un privātais līdzfinansējums EUR 166 587.  **Gadījumā, ja** 9.prioritārā virziena uzraudzības rādītāji uz 2018.gada 31.decembri būs neizpildīti tādā mērā, ka tiks pieņemts lēmums rezervi pilnā apjomā novirzīt citu prioritāro virzienu īstenošanai, projekta 2022.gada kopējās izmaksas būs EUR 1 376 245, tai skaitā publiskais finansējums EUR 1 293 525, no tā ESF finansējums EUR 1 169 808 un valsts budžeta līdzfinansējums EUR 123 717 un privātais līdzfinansējums EUR 82 720.  Budžeta ilgtermiņa saistībās 2016. gadam un turpmākajiem gadiem šobrīd finansējums projektam nav paredzēts. Finansējums, indikatīvi EUR 3 907 480 ik gadu, 2016. gadam un turpmākiem gadiem tiks iestrādāts budžeta ilgtermiņa saistībās, precizējot 2016. gada valsts budžeta budžetu sagatavošanas laikā. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Finansējuma sadalījums pa gadiem norādīts indikatīvi un var tikt precizēts pēc pasākuma projekta apstiprināšanas.  Lai nodrošinātu vienlīdzīgu situāciju visiem labklājības nozarē strādājošajiem, tai skaitā arī labklājības nozares ES fondu projektu personālam, pasākuma ietvaros ir paredzēts segt veselības apdrošināšanas izmaksas projekta vadības (35 darbinieki) un īstenošanas personālam (13 darbinieki) pie nosacījuma, ja veselības apdrošināšana paredzēta finansējuma saņēmēja iestādē. Indikatīvi viena projekta darbinieka veselības apdrošināšanas izmaksas ir EUR 213 gadā. Veselības apdrošināšanas izmaksas projekta ietvaros līdz 2022.gada beigām 48 projekta darbiniekiem plānotas indikatīvi EUR 81 792 apmērā. Labklājības ministrija rosinās Finanšu ministriju pārskatīt veselības apdrošināšanas izmaksu plānošanas nosacījumus un veikt atbilstošas korekcijas vadlīnijās “Vadlīnijas attiecināmo un neattiecināmo izmaksu noteikšanai 2014.-2020.gada plānošanas periodā”.  Projekta ietvaros radušās izmaksas ir attiecināmas, ja tās ir radušās sākot ar 2015.gada 2.februāri.  Šobrīd privātais līdzfinansējums ir norādīts indikatīvi. Tas var mainīties atkarībā no dažādiem faktoriem, piemēram, iesaistītās mērķa grupas pazīmēm, noslēgtā līguma u.c.  Pasākuma ietvaros tiek paredzētas sludinājumu izmaksas plašsaziņas līdzekļos, tās plānotas darba devēju informēšanai par iespēju iesaistīties/pieteikties projekta īstenošanā atbilstoši MK 25.01.2011. noteikumos Nr.75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” noteiktajam. Balstoties uz līdzšinējo pieredzi, sludinājumi plašsaziņas līdzekļos tiek publicēti vidēji divas reizes gadā un to vidējās viena slidinājuma izmaksas ir aptuveni no EUR 80 līdz EUR 120. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Noteikumu projekts šo jomu neskar. |
| 2. | Atbildīgā institūcija | Labklājības ministrija. |
| 3. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | | |
| 1. | Saistības pret Eiropas Savienību | | | Noteikumu projekts paredz, ka finanšu atbalsts finansējuma saņēmējam tiek sniegts saskaņā ar:  1) Komisijas 2013. gada 18. decembra Regulu (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L 352/1) (turpmāk – Komisijas regula Nr. 1407/2013);  2) Komisijas 2014. gada 27. jūnija Regulu (EK) Nr. 717/2014 par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē (Eiropas Savienības Oficiālais Vēstnesis, 2014. gada 28. jūnijs, Nr. L 190/45) (turpmāk – Komisijas regula Nr. 717/2014) attiecībā uz zivsaimniecības uzņēmumiem, kas darbojas saskaņā ar Eiropas Parlamenta un Padomes 2013. gada 11. decembra Regulu (ES) Nr. 1379/2013 par zvejas un akvakultūras produktu tirgu kopīgo organizāciju;  3) Komisijas 2013. gada 18. decembra Regulu (ES) Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2013. gada 24. decembris, Nr. L 352/9) (turpmāk – Komisijas regula Nr. 1408/2013). | | | |
| 2. | Citas starptautiskās saistības | | | Noteikumu projekts šo jomu neskar. | | | |
| 3. | Cita informācija | | | Nav. | | | |
| **1.tabula**  **Tiesību akta projekta atbilstība ES tiesību aktiem** | | | | | | | |
| Attiecīgā ES tiesību akta datums, numurs un nosaukums | | Komisijas regula Nr.1407/2013;  Komisijas regula Nr.717/2014;  Komisijas regula Nr.1408/2013; | | | | | |
| A | | B | | | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr.1407/2013 1.panta 1.punkts. | | Noteikumu projekta 33.1.apakšpunkts | | | Vienība tiek ieviesta pilnībā. | | Netiek paredzētas stingrākas prasības. |
| Komisijas regulas Nr.717/2014 1.panta 1.punkts. | | Noteikumu projekta 33.1.apakšpunkts | | | Vienība tiek ieviesta pilnībā. | | Netiek paredzētas stingrākas prasības. |
| Komisijas regulas Nr.1408/2013 1.panta 1.punkts. | | Noteikumu projekta 33.1.apakšpunkts | | | Vienība tiek ieviesta pilnībā. | | Netiek paredzētas stingrākas prasības. |
| Komisijas regulas Nr.1407/2013 2.panta 2.punkts; 3.panta 2.punkts. | | Noteikumu projekta 33.2.apakšpunkts | | | Vienība tiek ieviesta pilnībā. | | Netiek paredzētas stingrākas prasības. |
| Komisijas regulas Nr.717/2007  2.panta 2.punkts; 3.panta 2.punkts. | | Noteikumu projekta 33.2.apakšpunkts | | | Vienība tiek ieviesta pilnībā. | | Netiek paredzētas stingrākas prasības. |
| Komisijas regulas Nr.1408/2013 2.panta 2.punkts, 3.panta 2.punkts. | | Noteikumu projekta 33.2.apakšpunkts | | | Vienība tiek ieviesta pilnībā. | | Netiek paredzētas stingrākas prasības. |
| Komisijas regulas Nr.1407/2013 3.panta 2.punkts; 5.panta 1. un 2.punkts. | | Noteikumu projekta 33.4.apakšpunkts | | | Vienība tiek ieviesta pilnībā. | | Netiek paredzētas stingrākas prasības. |
| Komisijas regulas Nr.717/2014 3.panta 2.punkts; 5.panta 1., 2. un 3.punkts. | | Noteikumu projekta 33.4.apakšpunkts | | | Vienība tiek ieviesta pilnībā. | | Netiek paredzētas stingrākas prasības. |
| Komisijas regulas Nr.1408/2013 3.panta 2.punkts; 5.panta 1., 2. un 3.punkts. | | Noteikumu projekta 33.4.apakšpunkts | | | Vienība tiek ieviesta pilnībā. | | Netiek paredzētas stingrākas prasības. |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?  Kādēļ? | | Noteikumu projekts šo jomu neskar. | | | | | |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | | Noteikumu projekts šo jomu neskar. | | | | | |
| Cita informācija | | Nav. | | | | | |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** | | | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | | Noteikumu projekts šo jomu neskar. | | | | |
| A | | | B | | | C | |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā | |
| Noteikumu projekts šo jomu neskar. | | | Noteikumu projekts šo jomu neskar. | | | Noteikumu projekts šo jomu neskar. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | | | Noteikumu projekts šo jomu neskar. | | | | |
| Cita informācija | | | Nav. | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Īstenojot projektu, finansējuma saņēmējs nodrošina informācijas un publicitātes pasākumus, kas noteikti Eiropas Parlamenta un Padomes 2013.gada 17.decembra Regulā (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006, un normatīvajos aktos par Eiropas Savienības fondu publicitātes un vizuālās identitātes prasību nodrošināšanu. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties noteikumu projekta izstrādē, ievietojot noteikumu projektu tīmekļa vietnē www.lm.gov.lv.  Papildus tam, sabiedrības līdzdalība tika nodrošināta 2014.–2020.gada plānošanas perioda Eiropas Savienības struktūrfondu un Kohēzijas fonda nodarbinātības un darbaspēka mobilitātes prioritārā virziena pagaidu apakškomitejas 2014.gada 25.septembra sēdē. |
| 3. | Sabiedrības līdzdalības rezultāti | Sabiedrības līdzdalības rezultātā ir izstrādāts šis noteikumu projekts, kura atbalstāmās darbības ir maksimāli mērķētas uz sabiedrību un tā interesēm. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Atbildīgās iestādes funkcijas pilda Labklājības ministrija, sadarbības iestādes funkcijas – Centrālā finanšu un līgumu aģentūra. Nodarbinātības valsts aģentūra kā Eiropas Savienības fondu finansējuma saņēmējs. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Ministru prezidente L.Straujuma

Labklājības ministrs U.Augulis

19.12.2014. 11:12

4182

R.Kudļa, 67021630

Rudolfs.Kudla@lm.gov.lv

1. http://www.lm.gov.lv/text/256 [↑](#footnote-ref-1)
2. Detalizētāku informāciju skat. 9.1.1.specifiskā atbalsta mērķa „Palielināt nelabvēlīgākā situācijā esošu bezdarbnieku iekļaušanos darba tirgū” pasākuma “Subsidētās darbavietas nelabvēlīgākā situācijā esošiem bezdarbniekiem” sākotnējā novērtējumā, kas izskatīts 2014.gada 25.septembra Uzraudzības komitejas apakškomitejā, pieejams - http://goo.gl/Bq6QDw [↑](#footnote-ref-2)
3. Detalizētāku informāciju skat. 9.1.1.specifiskā atbalsta mērķa „Palielināt nelabvēlīgākā situācijā esošu bezdarbnieku iekļaušanos darba tirgū” pasākuma “Subsidētās darbavietas nelabvēlīgākā situācijā esošiem bezdarbniekiem” sākotnējā novērtējumā, kas izskatīts 2014.gada 25.septembrī Uzraudzības komitejas apakškomitejā, pieejams - http://goo.gl/Bq6QDw [↑](#footnote-ref-3)
4. Detalizētāku informāciju skat. 9.1.1.specifiskā atbalsta mērķa „Palielināt nelabvēlīgākā situācijā esošu bezdarbnieku iekļaušanos darba tirgū” pasākuma “Subsidētās darbavietas nelabvēlīgākā situācijā esošiem bezdarbniekiem” sākotnējā novērtējumā, kas izskatīts 2014.gada 25.septembrī Uzraudzības komitejas apakškomitejā, pieejams - http://goo.gl/Bq6QDw [↑](#footnote-ref-4)